Document ID: 32012R0109
Publication Date: 2012-02-09

Title and Content:
KOMISIJAS REGULA (ES) Nr. 109/2012
(2012. gada 9. februāris),
ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), attiecībā uz XVII pielikumu (CMR vielām)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 68. panta 2. punktu,
tā kā:
(1)
Saskaņā ar Regulas (EK) Nr. 1907/2006 XVII pielikuma 28. līdz 30. ierakstu aizliegts pārdot plašam patēriņam vielas, kas klasificētas kā kancerogēnas, mutagēnas vai reproduktīvajai sistēmai toksiskas (CMR), 1.A vai 1.B kategorijas vielas vai maisījumus, kuri tās satur koncentrācijā, kas pārsniedz noteikto robežkoncetrāciju. Attiecīgās vielas uzskaitītas XVII pielikuma 1. līdz 6. papildinājumā.
(2)
Lai iekļautu vairākas jaunklasificētās CMR vielas, Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (2)2009. gada 5. septembrī ar Komisijas Regulu (EK) Nr. 790/2009 (3) tika grozīta. Tādējādi būtu jāgroza Regulas (EK) Nr. 1907/2006 XVII pielikuma 1. līdz 6. papildinājums, lai tos pielāgotu ierakstiem, kas uz CMR vielām attiecas Regulā (EK) Nr. 790/2009.
(3)
Saskaņā ar Regulas (EK) Nr. 1907/2006 68. panta 2. punktu attiecībā uz vielu, vielu maisījumā vai izstrādājumā var ierosināt CMR 1.A un 1.B kategorijas vielu patēriņa izmantojumu ierobežojumus.
(4)
Tika konstatēts, ka, vairāki bora savienojumi ir toksiski reproduktīvajai sistēmai, un ar Regulu (EK) Nr. 790/2009 kā toksiski reproduktīvajai sistēmai tie klasificēti bīstamības klasē un kategorijā Repr. 1B ar bīstamības apzīmējumu H360FD. Komisijas pasūtītais tirgus pētījums (4) par borātu izmantojumiem maisījumos, ko pārdod plašam patēriņam, liecina, ka nātrija perborātu, tetrahidrātu un monohidrātu izmanto koncentrācijā, kas pārsniedz konkrētas robežvērtības, kuras sadzīves mazgāšanas un tīrīšanas līdzekļiem noteiktas Regulā (EK) Nr. 790/2009.
(5)
Eiropas Ķimikāliju aģentūras (ECHA) Riska novērtēšanas komiteja (RNK) 2010. gada 29. aprīlī sniedza atzinumu par bora savienojumu izmantojumiem fotogrāfijas vajadzībām (5). RNK atzinumā norādīts, ka ir vairāk iespējamo avotu, no kuriem kopējā bora daudzums iedarbojas uz patērētājiem, un ka, novērtējot bora savienojumu risku, jāņem vērā šie papildu avoti. Iepriekšējos riska novērtējumos daudzie bora iedarbības avoti netika ņemti vērā, tas neatbilst pašreizējām bažām, ka vispār ir daudz iedarbības avotu.
(6)
Nātrija perborātu, tetrahidrātu un monohidrātu lielākoties izmanto kā balinātājus mazgāšanas līdzekļos veļas mazgāšanai un trauku mašīnām. Ziņotāja dalībvalsts, kas saskaņā ar Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli (6) atbild par nātrija perborāta riska novērtēšanu, ievērojot Regulas (EK) Nr. 1907/2006 136. pantu, iesniedza Eiropas Ķimikāliju aģentūrai dokumentāciju atbilstīgi minētās regulas XV pielikumam. Minētajā riska novērtējumā, kas publicēts 2007. gadā, secināts, ka nātrija perborāta izmantojums veļas mazgāšanas līdzekļos un saimniecības tīrītājos (izolēti uzskatīts par vienīgo bora iedarbības avotu) neizraisa nepieņemamu risku plašai sabiedrībai. Taču 2010. gada RNK atzinumā konstatēts, ka ir daudz bora iedarbības avotu uz plašu sabiedrību, tāpēc, ņemot vērā tā toksicitāti reproduktīvajai sistēmai, ir vēlams samazināt bora iedarbību uz plašu sabiedrību. Turklāt, ņemot vērā, ka bors no saimniecības mazgāšanas un tīrīšanas līdzekļiem iedarbojas uz ievērojamu skaitu patērētāju un ka šīm vajadzībām iespējams izmantot perborātiem alternatīvus līdzekļus, ir lietderīgi ierobežot perborātu izmantojumu saimniecības mazgāšanas un tīrīšanas līdzekļos. Taču, lai konkrēti ražotāji varētu pielāgoties un vajadzības gadījumā aizstāt bora savienojumus ar alternatīviem, attiecībā uz šiem izmantojumiem uz ierobežotu laiku būtu jāpiešķir atkāpe.
(7)
Šajā regulā noteiktie pasākumi ir saskaņā ar atzinumu, ko sniegusi atbilstīgi Regulas (EK) Nr. 1907/2006 133. pantam izveidotā komiteja,
IR PIEŅĒMUSI ŠO REGULU.
1. pants
Regulas (EK) Nr. 1907/2006 XVII pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2012. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 9. februārī

Classification:
Level 1 Categories: 100149
100147
100160
100155
Level 2 Categories: 100244
100270
100215
100195
100196
Level 3 Categories: 138
13
2479
2090
1882
All Categories: 192
3135
3730
4036
4084
5451
7135